es en gl es gl pt es es gl gl en pt gl gl gl es gl km gl km gl gl gl th es en gl es es es en es ca en
Use tab to navigate through the menu items.
Mellora do desempeño dos labores do fogar en persoas con enfermidade mental grave e prolongada
O proxecto consiste en ensinar a persoas con enfermidade mental grave e prolongada a desenvolverse con perfecta destreza e autonomía na organización e execución das tarefas de fogar a partir dos coñecementos teórico-prácticos en materia de alimentación, limpeza e lavandería mediante a súa participación en obradoiros prácticos e sinxelos.
PROGRAMA DE SUBVENCIÓNS PARA ENTIDADES SOCIAIS PARA PROXECTOS DE PRESTACIÓN DE SERVIZOS SOCIAIS 2021
Nos países desenvolvidos, entre os que se inclúe España, a prevalencia anual das enfermidades mentais oscila arredor do 20% da poboación. As consecuencias derivadas destas enfermidades limitan o desempeño persoal, familiar, laboral e social, sobre todo naquelas persoas que sofren de enfermidade mental grave e prolongada, colectivo ao que se dirixe este proxecto.
Centrarémonos nas dificultades que se presentan neste tipo de pacientes para a organización dunha parte importante do desempeño persoal, as labores do fogar. A correcta execución das actividades relacionadas coa alimentación, lavandaría e/ou limpeza do fogar é básica e necesaria para que as persoas poidan vivir de forma independente e con maior calidade de vida. Existen moitos casos de persoas con enfermidade mental grave e prolongada no concello de Ourense, onde levaremos a cabo o proxecto, que viven sós, en pisos tutelados ou ancorados nun centro residencial, que non teñen os coñecementos necesarios, o interese e/ou as habilidades e destrezas que lle permitan realizar con éxito estas tarefas.
Numerosos estudos de investigación corroboran que a combinación dun tratamento psicofarmacolóxico correcto cunha maior capacidade das persoas para levar a cabo actividades da vida diaria, mellora a frustración asociada á enfermidade e aumenta o apoderamento persoal necesario para que as persoas se sintan protagonistas e donos das súas propias vidas.
ESTE PROXECTO LÉVASE A CABO POR INICIATIVA DE ASOCIACIÓN PÍNTEGA E CONTA CO COFINANCIAMENTO DA DEPUTACIÓN DE OURENSE DENTRO DO PROGRAMA DE SUBVENCIÓNS PARA ENTIDADES SOCIAIS PARA PROXECTOS DE PRESTACIÓN DE SERVIZOS SOCIAIS 2021
ASOCIACIÓN PÍNTEGA PARA LA PROMOCIÓN DE LA SALUD MENTAL
ASOCIACIÓN PÍNTEGA PARA LA PROMOCIÓN DE LA SALUD MENTAL | G32496226
Registro Único de Entidades Prestadoras de Servicios Sociales (RUEPSS) | Número de inscripción: E-7250
Registro Nacional de Asociaciones | Número de registro: 616016
© 2022 Asociación Píntega para la Promoción de la Salud Mental  |   Todos los derechos reservados.